Kerubin

Kerubin ta un kriatura mítiko ku ta konsistí di un kombinashon di diferente forma di bida, hopi bia un leon ku ala, águila òf toro ku un kara humano. E ta similar na e sfinks di Egipto i Griego òf e kerubin di Mesopotamia. Kerubin ta ser menshoná 91 biaha den Beibel hebreo. Ezekiel 41:18 ta deskribí un kerubin ku dos kara: esun di un leon i un hende.

E kombinashon di karakterístikanan humano i animal den kerubin ta simbolisá forsa i poder sobrehumano a traves di e kualidatnan i funshonnan uní. Den Oriente antiguo, kerubin tabatin dos funshon importante:

 Protekshon – Hopi biaha nan tabata protehá un palu di bida, palu di mundu òf otro palu sagrado.
 Kapasidat di karga – Por ehèmpel, nan tabata sostené un deidat òf tabata fungi komo konstruktor di trono. Tur dos funshon ta wòrdu menshoná tambe den Beibel Hebreo.

Category:Beibel